सिंह राशि के लोग अपनी क्षमता के अनुसार ही लें जिम्मेदारियां, मीन राशि के लोग संयम रखें और लक्ष्य पर ध्यान दें
सोमवार, 26 जून को मेष राशि के लोगों को नकारात्मक विचारों से बचना होगा। सोच-समझकर आगे बढ़ेंगे तो लाभ हो सकता है। सिंह राशि के लोग अपनी क्षमता के अनुसार ही जिम्मेदारियां लें, वर्ना दिक्कतें बढ़ सकती हैं। Monday, 26th June Tarot rashifal in hindi, Somwar ka rashifal, daily horoscope, People of Leo, Pisces horoscope,
सोमवार, 26 जून को मेष राशि के लोगों को नकारात्मक विचारों से बचना होगा। सोच-समझकर आगे बढ़ेंगे तो लाभ हो सकता है। सिंह राशि के लोग अपनी क्षमता के अनुसार ही जिम्मेदारियां लें, वर्ना दिक्कतें बढ़ सकती हैं। मीन राशि के लोग संयम रखें और अपने लक्ष्य पर ध्यान दें। टैरो कार्ड रीडर प्रणिता देशमुख से जानिए सभी 12 राशियों के लिए दिन कैसा रह सकता है...
मेष - THREE OF SWORDS 
नकारात्मकता से बचें। अपने विचारों पर नियंत्रण रखने की कोशिश करनी होगी। सोच-समझकर आगे बढ़ना होगा। अपनी भावनाओं को समझें और फिर निर्णय लें। तभी दिक्कतें दूर हो सकती हैं।
करियर : करियर में तनाव रहेगा, लेकिन आर्थिक पक्ष को मजबूत बनाने की कोशिश करनी होगी।
लव : नकारात्मक विचारों के कारण दिक्कतें बढ़ सकती हैं।
हेल्थ : लो बीपी की समस्या हो सकती है।
लकी कलर : सफेद
लकी नंबर : 4
वृषभ - NINE OF PENTACLES 
निर्णय लेते समय सतर्क रहें, आपके निर्णय पर अंतिम परिणाम निर्भर करता है। फिलहाल परिणामों के बारे में विचार करते हुए काम करने की आवश्यकता है। लोगों से मिल रही मदद और प्रेरणा से कठिन कार्य जल्दी पूरे होंगे। जिन बातों की वजह से तकलीफ हो रही है, वह दिन के अंत तक दूर हो सकती है।
करियर : करियर में नए अवसर प्राप्त होंगे, लेकिन वर्तमान के कामों पर भी ध्यान जरूर दें।
लव : पार्टनर की नकारात्मक बातों का असर अपने विचारों पर न होने दें।
हेल्थ : पैर दर्द के कारण दिक्कतें बढ़ सकती हैं।
लकी कलर : हरा
लकी नंबर : 1
मिथुन - TEMPERANCE 
नई जानकारी की वजह से विचारों में नकारात्मकता हो सकती है। विचारों में बदलाव करने की आवश्यकता है। किसी व्यक्ति के कारण अपनी गलतियों का एहसास होगा। परिस्थिति को देखने का नया नजरिया भी बदल सकता है। जीवन में संतुलन बनाए रखें।
करियर : करियर में गंभीरता बढ़ाने की आवश्यकता होगी।
लव : रिलेशनशिप से जुड़ा निर्णय सही है या नहीं, ये समझना आपके लिए जरूरी है।
हेल्थ : शरीर में पानी की कमी होने से तकलीफ हो सकती है।
लकी कलर : नीला
लकी नंबर : 3
कर्क - QUEEN OF CUPS 
अपनी भावनाओं पर नियंत्रण रखें। जिस लक्ष्य को प्राप्त करने की इच्छा है, उस पर ध्यान देने की कोशिश करें। आपकी समस्या का हल किसी दूसरे की मदद से नहीं, बल्कि खुद की मेहनत से मिलेगा। जीवन में सकारात्मक शुरुआत हो सकती है।
करियर : जब आप लोगों की मदद करेंगे तो आपका भी फायदा होगा।
लव : रिलेशनशिप को बेहतर बनाने का मौका मिल सकता है, इसका उपयोग जरूर करें।
हेल्थ : सेहत में सुधार होगा।
लकी कलर : ऑरेंज
लकी नंबर : 3
सिंह - THREE OF WANDS 
एक से अधिक जिम्मेदारियां मिलने से व्यक्तिगत जीवन में व्यस्तता रहेगी। दूसरों को ठीक से समय न दे पाने की वजह से वे लोग नाराज हो सकते हैं। आपको फोकस और एकाग्रता बढ़ाने की जरूरत है। लोगों को सलाह देने से पहले उनकी भावनाओं को ध्यान में रखें।
करियर : मार्केटिंग से जुड़े हुए लोगों को बढती कंपटीशन के कारण तकलीफ हो सकती है।
लव : पार्टनर आप से अधिक अन्य लोगों को महत्व दे सकते हैं।
हेल्थ : शरीर की बढ़ती हुई गर्मी तकलीफ का कारण हो सकती है।
लकी कलर : लाल
लकी नंबर : 5
कन्या - TEN OF CUPS 
परिवार के लोगों के साथ मिलकर यात्रा संबंधी योजना बन सकती है, जो आपको आनंद देगी। यदि आप अपनी परिस्थिति में बदलाव करना चाहते हैं तो फिलहाल आत्मविश्वास बढ़ाने की कोशिश करें। लोगों की आलोचना के कारण खुद के लिए नकारात्मकता हो सकती है, आलोचनाओं पर ध्यान न दें।
करियर : करियर से जुड़ा कोई निर्णय लेते समय हड़बड़ी न करें।
लव : रिलेशनशिप में स्थिरता रहेगी, इस कारण विवाह संबंधी निर्णय आगे बढ़ सकता है।
हेल्थ : पेट से संबंधित इंफेक्शन हो सकता है।
लकी कलर : पर्पल
लकी नंबर : 8
तुला - THE HIGH PRIESTESS 
अपने स्वभाव के सकारात्मक पहलुओं पर ध्यान देकर काम करें। फिलहाल आपको नकारात्मक परिस्थितियों का सामना करना पड़ सकता है। अपने काम के जरिए प्रसन्नता मिलेगी। फिलहाल काम पर पूरा ध्यान देने की कोशिश करें।
करियर : काम की जगह चल रहे विवाद बढ़ने की संभावना है, इस कारण आपका नुकसान हो सकता है।
लव : रिलेशनशिप से जुड़ी दिक्कतें नजरअंदाज न करें।
हेल्थ : महिलाओं को शुगर संबंधी तकलीफ होने की संभावना है।
लकी कलर : गुलाबी
लकी नंबर : 6
वृश्चिक - THE HERMIT 
एकांत में समय बिताकर समस्याओं का हल खोजने की कोशिश करें। अपनी योजनाओं को वास्तविकता का रूप देने के लिए समय सही है। आपके विचार अन्य लोगों से अलग होने से दूसरों का साथ नहीं मिल पाएगा। अकेले ही मेहनत करनी होगी।
करियर : करियर को नई दिशा देने के लिए किए गए प्रयत्न सफल होंगे।
लव : रिलेशनशिप से अधिक अन्य बातों को महत्व देने से विवाद हो सकता है।
हेल्थ : लो बीपी की समस्या बढ़ने की संभावना है।
लकी कलर : लाल
लकी नंबर : 7
धनु - SEVEN OF WANDS 
अपने काम की पूरी जानकारी प्राप्त करने की कोशिश करें। कुछ कामों में समझौता करना पड़ सकता है। जितना अधिक आप स्वभाव में लचीलापन रखेंगे, उतनी आसानी से समस्या हल होगी। अभी मिल सीख को समझने की कोशिश करें।
करियर : करियर में बेहतर समय शुरू हो रहा है, काम पर ध्यान देते रहें।
लव : लव रिलेशनशिप में जल्दी ही सुधार नजर आएगा।
हेल्थ : शारीरिक कमजोरी दूर करने के लिए डॉक्टर की सलाह के अनुसार उपचार लें।
लकी कलर : पीला
लकी नंबर : 1
मकर - THE CHARIOT 
अपनी काबिलियत पर भरोसा रखें। क्षमता के अनुसार रिस्क लेकर आगे बढ़ें। अभी भावनात्मक दिक्कतें बढ़ सकती हैं, लेकिन आपको सकारात्मक रहना होगा। आपके जीवन को सही दिशा मिल सकती है। स्वभाव में आ रहे बदलाव की वजह से आगे चलकर जीवन आसान हो सकता है।
करियर : काम की वजह से जो तकलीफ हैं, वह दूर होंगी और तय किए गए लक्ष्य तक पहुंचना संभव होगा।
लव : पार्टनर से मदद लेते समय उनकी क्षमता का ध्यान जरूर रखें।
हेल्थ : लो बीपी और शुगर के कारण सेहत बिगड़ सकती है।
लकी कलर : हरा
लकी नंबर : 9
कुंभ - SIX OF WANDS 
अपनी बात और निर्णय का दबाव दूसरों पर न बनाएं। लोगों के साथ जुड़ने के लिए उनकी तकलीफों को समझने की कोशिश करें। अगले कुछ दिनों में कोई बड़ा निर्णय आपके पक्ष में हो सकता है।
करियर : काम की जगह प्रशंसा मिलेगी। अवार्ड और इंसेंटिव भी मिल सकता है।
लव : रिलेशनशिप में नयापन लाने के लिए एक-दूसरे के साथ समय बिताने की आवश्यकता है।
हेल्थ : एसिडिटी को नियंत्रण में रखें।
लकी कलर : लाल
लकी नंबर : 7
मीन - THE FOOL 
जिस काम का आपने चुनाव किया गया है, वह कठिन साबित होगा। बार-बार आपकी परीक्षा ली जा सकती है। अपना संयम बनाए रखें और केवल अंतिम लक्ष्य पर ध्यान दें। सही वक्त पर सही जानकारी प्राप्त होगी, इस कारण आगे के काम स्पष्ट होंगे। फिलहाल केवल अपने भविष्य के बारे में विचार करके आगे बढ़ना होगा।
करियर : विद्यार्थियों को अपेक्षित लाभ मिलेगा।
लव : रिलेशनशिप संबंधी दुविधा दूर करने की कोशिश करें। अपने निर्णय पर टिके रहने की कोशिश करें।
हेल्थ : वाहन को संभलकर चलाएं।
लकी कलर : ऑरेंज
लकी नंबर : 6